**Lemezgyűjtő webshop + alkalmazás**

Ez a projekt alapvetően lemezgyűjtőknek készül. Lehetőség lesz benne a saját gyűjteményük számontartására, bővítésére, lemezek eladására és vételére, illetve tartalmazni fog egy fórumot, ahol a felhasználók az éppen aktuális kérdéseiket megbeszélhetik és segíthetnek egymásnak problémák megoldásában, elhárításában.

***Funkciókról bővebben:***

A webshopban lehetőség nyílik kulcsszóra keresésre, illetve böngészhetünk zenei műfajok, előadók között. Ezen kívül rászűrhetünk a nyomás évére és származási országra.

A felhasználói fiók létrehozásáért regisztrációs felület felel. Külön oldalt kap a fiók kezelése, ahol profilképet és nevet változtathatunk. Későbbiekben a belépés funkcióval jelentkezhetünk vissza profilunkba.

Az oldal alkalmas a lemezek eladására és vételére. A biztonságos vásárlás érdekében a vevők értékelhetik az eladókat csillagokkal és véleményt írhatnak a vásárlás lefolyásáról. Kívánságlistát vezethetünk a gyűjteményünkből hiányzó lemezekről és beállíthatjuk, hogy kik lássák ezt a listát. Megragadva a webshopok formalitásánál, tartalmaz kosár funkciót és lehetőséget kínál vásárlói fiók létrehozására is.

A fórum oldalon a bakelitek szerelmesei segítséget nyújthatnak egymásnak a felmerülő problémákban, megbeszélhetik a lemezgyűjtői világban történő újításokat. Ezeken túl tárgyalhatnak bármely, az őket érdeklő ide kapcsolódó témákról.

Minden lemezgyűjtő életében eljön az a pont, mikor a bakelit korong kollekciójukban megtalálható lemezek száma túllépi a fejben számon tartható mennyiséget. Erre a problémára megoldást nyújt az oldalunk gyűjtemény funkciója. A felhasználók virtualizálhatják gyűjteményüket manuálisan vagy a borítón található vonalkóddal. A pontosság érdekében számon tartható a nyomás éve és származási ország. Itt szintén testreszabhatjuk, hogy mindenki, barátaink vagy senki se láthassa azt.

Semmi sem ugyanolyan barátok nélkül. Ezt szem előtt tartva létrehoztunk barátnak jelölés funkciót. Barátainkkal alakíthatunk közös privát fórum csoportot, bakeliteket oszthatunk meg velük és beállítás alapján értesítést kaphatunk aktivitásukról(pl.: új lemez a kívánságlistában) és privát üzeneteket válthatunk velük.

A fent említett funkciók elérhetőek androidos applikációnkban is. Ezen felül az alkalmazás kap egy lemezbolt kereső funckiót, ahol egy térképen látthajuk a közeli eladókat.