**Lemezgyűjtő webshop + alkalmazás**

Ez a projekt alapvetően lemezgyűjtőknek készül. Lehetőség lesz benne a saját gyűjteményük számontartására, bővítésére, lemezek eladására és vételére, illetve tartalmazni fog egy fórumot, ahol a felhasználók az éppen aktuális kérdéseiket megbeszélhetik és segíthetnek egymásnak problémák megoldásában, elhárításában.

***Funkciókról bővebben:***

A webshopban lehetőség nyílik kulcsszóra keresésre, illetve böngészhetünk zenei műfajok, előadók között. Ezen kívül rászűrhetünk a nyomás évére és származási országra.

A felhasználói fiók létrehozásáért regisztrációs felület felel. Külön oldalt kap a fiók kezelése, ahol profilképet és nevet változtathatunk. Későbbiekben a belépés funkcióval jelentkezhetünk vissza profilunkba.

Az oldal alkalmas a lemezek eladására és vételére. A biztonságos vásárlás érdekében a vevők értékelhetik az eladókat csillagokkal és véleményt írhatnak a vásárlás lefolyásáról. Kívánságlistát vezethetünk a gyűjteményünkből hiányzó lemezekről. Megragadva a webshopok formalitásánál, tartalmaz kosár funkciót és lehetőséget kínál vásárlói fiók létrehozására is.

A fórum oldalon a bakelitek szerelmesei segítséget nyújthatnak egymásnak a felmerülő problémákban, megbeszélhetik a lemezgyűjtői világban történő újításokat. Ezeken túl tárgyalhatnak bármely, az őket érdeklő ide kapcsolódó témákról.

Minden lemezgyűjtő életében eljön az a pont, mikor a bakelit korong kollekciójukban megtalálható lemezek száma túllépi a fejben számon tartható mennyiséget. Erre a problémára megoldást nyújt az oldalunk gyűjtemény funkciója. A felhasználók virtualizálhatják gyűjteményüket manuálisan. A pontosság érdekében számon tartható a nyomás éve és származási ország.

# LOGÓ MEGTERVEZÉSE

Orvosolni szerettük volna, hogy weblapunk nem rendelkezik logóval, ezért úgy határoztunk, hogy alkotunk egy logót, mely egyediséget sugároz, egyszerű, letisztult, de közben érzékelteti mivel is foglalkozik a piacunk. Erre egyikünk kitalálta, hogy alkalmazzunk egy logó készítő AI-t.

Első lépésben megkerestük a megfelelő szolgáltatást, ami igényeinket kielégíti. A legfontosabb szempont az volt, hogy az AI legyen képes kezelni az ékezetes betűket.

Mikor ezt megtaláltuk bevittük a megfelelő adatokat webshopunk tulajdonságairól, illetve külleméről. A kész, legenerált logókat kiszortíroztuk több szempont alapján, például, hogy fektetett-e illetve illik-e az oldal profiljához.

Amint megtaláltuk a számunkra legideálisabbnak tűnőt, nekiálltunk annak színeinek testreszabásának. Szerettük volna, ha a zöld színek dominálnak, ezért kipróbáltuk a zöld különböző árnyalatait és kiválasztottuk a legígéretesebbet.

Végső állomásként testreszabtuk a logó hátterét és már kész is volt a szemetgyönyörködtető, ám de nem túl hivalkodó logónk: